  Майя Бывальцева Астэ ачид нимаз висъяса улон вакытэ юрттэтлы кулэяськисьёс понна «Огъя Россия» партилэн «ПоддЕРжка» акциезлэн «ӟырдыт линиез» ужа. Со сярысь улосвыл тӧролэн но кивалтэтлэн пресс-службаез ивортэ. 8 (3412) 232-800 телефонъя куриськон котькуд нунал 9 часысен 18 часозь сётыны луэ «Огъя Россия» партилэн улосвыл ёзэтаз ужась волонтёръёслэн огазеям штабазы ужбергатӥсьёслэсь но сюлмо улосчиосмылэсь сиён-юонъёсын 300-лэсь трос бичетъёс вуизы ни. Юрттэт 152 семья басьтӥз. Волонтёръёс ужзэс азьланьто. Ватсалом, «ПоддЕРжка» акцилы Удмуртилэн тӧроез Александр Бречалов но дурбасьтӥз. Юрттыны мылкыд карись ужбергатӥсьёс но нимаз адямиос 8(3412) 725-385 номеро телефонъя жингыртыны быгато. Тодэ вайытом, 31-тӥ южтолэзьысен Удмуртиын астэ ачид нимаз висъян (самоизоляция) режим ужа. 26-тӥ южтолэзе элькунын коронавриус инфекциен герӟаськем ужпумъёсъя колл-центр усьтӥзы.  Тегъёс: Мерлык Ижкар Удмуртия коронавирус юрттэт волонтёръёс  